# Lo Pont de Camarés

Lo Pont de Camarés$^,$$^,$$^,$ (Camarès en francés) es una comuna roergassa situada dins lo Rogièr de Camarés, lo departament d'Avairon e la region d'Occitània, ancianament de Miègjorn-Pirenèus.

## Geografia

Situat a 23 quilomètres al sud de Sant Africa e a 80 quilomètres de Besièrs, traversat pel Dordon de Camarés, Lo Pont de Camarés se tròba al pè dels Monts de La Cauna.
Lo sieu sòl roge, lo rogièr, es ric, de natura sistrogresós e permetèt dempuèi l'epòca galloromana, l'esplecha de las primièras minas de coire o de plomb argentifèra.
Cal senhalar la preséncia d'un bacin termal amb de fonts d'aiga termala pas pus esplechadas a l'ora d'ara: Prunhas las aigas Andabre Lo Cailar e Silvanés.

## Istòria

Inicialament Camarés designava la region e la vila portava l'apelacion de Pont de Camarés. Tirava aquel nom del pont vièlh que la data de basteson n'es desconeguda, saique del sègle XI. La vila es mencionada en 883, coma banc d'una vigariá carolingiana, dins lo cartulari de l'abadiá de Vabres. Lo sieu territòri englobava lo nòrd de l'actual canton de Camarés, e qualques municipalitats adjacentas. Lo sud del canton actual constituissiá una vigariá independenta que lo cap-luòc n'èra Brusca.
La referéncia classica per l'istòria de Camarés es l'òbra del canonge Alfred Andrieu Camarés, mila ans d'istòria locala.
Las tropas protestantas prenguèron Lo Pont de Camarés en 1563 e ne faguèron lèu lèu una de sas vilas fòrtas. En 1586, lo Pont de Camarés comptava entre las quatre principalas de Roergue.
Lo canton possedís nombroses castèls coma lo castèl de Montaigut (sègles X-XVII) e d'importants santuaris religioses coma l'Abadiá de Silvanés ( sègle XIIen) que foguèt restaurada en centre musical.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| junh de 2020 | 2026 | Cyril Touzet | | |
| març de 2008 | 2020 | Jacques Bernat | divèrs drecha | retirat d'agricultor |
| març de 2001 | 2008 | Jacques Fanjaud | | agricultor |
| 1994 | 2001 | Simone Bousquet | divèrs esquèrra | |
| | 1994 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 986, totala: 1029 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 750 | 1 638 | 2 206 | 2 425 | 2 679 | 2 034 | 2 132 | 2 363 | 2 434 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 364 | 2 250 | 2 163 | 2 193 | 2 265 | 2 302 | 2 332 | 2 324 | 2 160 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 004 | 1 967 | 1 895 | 1 507 | 1 576 | 1 633 | 1 644 | 1 497 | 1 317 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 288 | 1 253 | 1 212 | 1 258 | 1 127 | 1 008 | 983 | 979 | 975 1 009 |
| 2009 | 2010 |
| 971 1 005 | 976 1 017 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Luòcs e monuments

* Lo Pont.
* Lo Pont.
* Dordon.
* Capèla de Sant Pèire d’Issis
* Glèisa de Sant Miquèl
* Glèisa de Santa Crotz

## Personalitats ligadas amb la comuna

* Ives Roqueta
* Maria Roanet

## Veire tanben

* Comunas d'Avairon

## Ligams extèrnes

* Wikimedia Commons prepausa de documents multimèdia liures sus Lo Pont de Camarés.

## Nòtas

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».